Едгар Алън По
На Ф…

Превод от английски: Теменуга Маринова, 2001

chitanka.info

На Ф…[0]

Любима! Сред горяща скръб

        аз вървях по пътя дълго.

Бе пустинен този път,

там цветята се топят,

        но душата ми се върна

в Рая с теб, където спят

сънищата, щом се съмне.

Споменът сега е остров

        сред пулсираща стихия,

сред вода, която помни

свободата си бездомна

        и покоя чий е.

Само там се смеят още

Небесата — весел прием.

[0] Стихотворението е посветено на поетесата Франсис Сарджент Осгуд. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.